อวัยวะเพศชายมีจุดๆสีแดงเป็นอาการของการติดเชื้อ HIV หรือเปล่าค่ะ
สวัสดีค่ะ อาการในแต่ละระยะของโรค hiv มีดังนี้1.ระยะเฉียบพลัน คือระยะที่รับเชื้อมาในช่วง 2-4 อาทิตย์แรก อาจมีอาการผื่นแดงขึ้นตามตัว ไข้ต่ำๆ ปวดเมื่อย เจ็บคอ ถ่ายเหลว อ่อนเพลีย ต่อมน้ำเหลืองโต2.ระยะฟักตัวของเชื้อ เชื้อจะอยู่นิ่งๆในร่างกายไม่แสดงอาการ ระยะนี้อาจกินเวลา 2-10 ปีขึ้นกับบุคคล3.ระยะเอดส์ คือระยะที่ภูมิคุ้มกันตกจนมีการติดเชื้อฉวยโอกาส เช่นเชื้อราในปอดในสมอง ปอดติดเชื้อบ่อยๆโดยผื่นที่เกิดในช่วงแรกนั้นไม่ได้จำเพาะเจาะจงต่อโรคค่ะ เกิดขึ้นได้หลายแบบหลายชนิด อาจเป็นผื่นจุดแดงๆขึ้นทั่วตัว หรือเป็นตุ่มเล็กๆคล้ายเม็ดสิวได้ มักขึ้นมาประมาณแค่ 1-2 อาทิตย์แล้วก็จะยุบไป ไม่ได้เจาะจงว่าต้องเกิดที่อวัยวะเพศเท่านั้น คือจะเกิดหรือไม่เกิดที่อวัยวะเพศก็ได้การยืนยันต้องใช้การตรวจเลือดเท่านั้น จะไม่มีการวินิจฉัยโรค hiv จากอาการทางคลินิกค่ะดังนั้นแนะนำให้ไปตรวจเลือดเพื่อยืนยันการวินิจฉัยจะแน่นอนที่สุดค่ะ โดยผลเลือดนั้นสามารถให้ผลที่แน่นอนได้ที่ 3 เดือน แต่ในปัจจุบันการตรวจที่ 1 เดือนโดยตรวจทั้งตัวเชื้อและภูมิคุ้มกันไปพร้อมๆกันก็ให้ผลบวกได้เกือบ 100% ที่ 1 เดือน